
	[bookmark: nev]KRAJCSIK ZSOLT
Gazdálkodás és menedzsment
BA, 7. félév
Miskolci Egyetem
Gazdaságtudományi Kar
	






Témavezető:
	Sáfrányné Dr. Gubik Andrea
egyetemi docens, ME GTK




Pro és Contra: Dohánytermékek piacszabályozása

A dohánytermékek adóztatása, és általában piacának szabályozása nem újkeletű jelenség, már a XVI. században is találunk rá példát. Napjainkban e termék termelésének, kereskedelmének, reklámjának szabályozására egyre összetettebb, kiforrottabb gyakorlatok léteznek. Az állami szabályozás szükségességét főként az indokolja, hogy a fogyasztók jelentős része a dohánytermékek fogyasztására irányuló döntése meghozatalakor nem mérlegeli, vagy nem képes mérlegelni annak egészségügyi és egyéb kockázatait, káros hatásait. Az árak alakításával, a termék elérhetőségének, a használat helyének korlátozásával, tájékoztatással stb. azonban hatást lehet gyakorolni a fogyasztói magatartásra.
Hazánkban a témát a dohánytermékek kereskedelmének közelmúltban lezajló változásai tették aktuálissá. Ugyanakkor a médiában kevés szó esik a szabályozás céljairól, előnyeiről, hátrányairól.
A dolgozat célja, hogy a dohánytermékekre vonatkozó szabályozási lehetőségek áttekintésével, a nemzetközi gyakorlatok bemutatásával értékelje az aktuális magyarországi helyzetet, és javaslatokat fogalmazzon meg a szabályozási gyakorlat tökéletesítésére.



